Manege Corroy le Grand | Alle maneges in de plaats Corroy le Grand.
U bent nu hier: Home » Waals-Brabant » Corroy le Grand	Manege Corroy le Grand
Manege-vinden.be bevat helaas nog geen maneges in Corroy le Grand. Dit geldt ook voor de gehele provincie Waals-Brabant (manege Waals-Brabant).
Niet gevestigd in de plaats Corroy le Grand en in de provincie Waals-Brabant.
© Webdesign Corroy le Grand by JBB Media JY LEES NOU Uit laaie
Ek onthou toe die jongs skoonheid, wat pas die vrou van die huis geword het, nuuskierig in die laaie begin snuffel het
En so met die gesnuffel het sy op my gedigte afgekom. Diep weggebêre het hulle gelê en die geheime van my geskiedenis bewaar. Woorde net vir myself en die
stowwerige laaie van herinneringe bedoel. Hoe verras was ek nie om te sien dat die weggesteekte woorde haar diep raak nie. Natuurlik het Mevrou dadelik begin om die verstrooide en planlose outeur aan te spreek. Hoekom laat ek sulke goed net lê? Ken ek as prediker dan nie die verhaal van die talente wat begrawe is nie? Dis 'n skande dat ek my liedjies en gedigte so wegsteek. En só het ek begin om my pogings met woorde en musiek uit te haal.
Onlangs het ons in die gemeente 'n uitnodiging aan lidmate gerig om deel te neem aan 'n publikasie. Bring wat jy het. Kom ons kyk of ons 'n bundel kan publiseer. Ek het gewonder wat na vore sou kom, maar sou in my wildste drome nie verwag om sulke skatte te ontdek wat uit die laaie van gewone mense se hartseer en liefde, vrae en herinneringe kom nie.
'n Vrou in 'n tehuis vir gestremdes, 'n verpleegsuster, 'n elektrisiën, 'n geologie-professor, 'n stadsbeplanner, 'n gerehabiliteerde alkoholis - almal se stories het gesorg vir 'n hartroerende bundel, Dit kom uit laaie.
Ek kyk met nuwe verwondering na die mense vir wie ek week ná week preek en ek wonder wat alles in laaie weggebêre word. Hy wat die meeste weet van woorde,
wat self die Woord genoem word, wil vir elke mens 'n storie gee om te vertel. 'n Storie wat niemand anders kan vertel nie. 'n Storie oor hoe Hy deel geword het van jou hartseer en hoop. Uit die storie van jou lewe kan woorde kom wat vir iemand anders oneindig baie kan beteken.